Aalborg Stiftstidende, 1835-09-19
Juleaften 1813 rykkede afg. Major Hummel, der var paa Marschen til Fyen med 2 Batterier, ind i min Gaard og befalede mig, som Sognefoged, at sørge for sit sic) og medhavende Mandskabs samt Hestes Fornødenheder. I de 5 Dage, Majoren var hos mig, leverede jeg, foruden mere Andet, 30 Tdr. Havre, 12 Læs Ho, 12 Læs Halm, 1 1/2 Td. Brændeviin, 6 Sider røget Flesk, foruden Brød, Smør, og Øl til hele Mandskabet. Paa den 6te Dag blev Major H. afløst fra Commandoet; dog forblev han endnu 3 Dage hos mig, og, forinden han afreiste, meddeelte han Attest om Rigtigheden af den præsterede Leverance, der, med Hensyn til den Tids uhørte Priser, androg noget over 1360 Rbd., som neppe var det Halve af de af mig leverede Artiklers sande Værdi. Da Fædrelandet dengang var stædt i Fare, indskrænkede jeg mig til at anmelde det Fornødne i denne Henseende for min Øvrighed, forventende, at jeg altid i bedre Tider kunde faae mit Udlæg erstattet. Uagtet vi nu skrive 1835, har jeg endnu ei erholdt Godtgjørelse, uagtet jeg gjentagende i denne Anledning har pettioneret hos vedkommende høie Autoriteter. Den forrige Herredsfoged bortflyttede 1814. Da skete almindelig Jndkaldelse, at Enhver, som havde Noget at fordre for Jndqvartering a. skulde melde sig. N. Mortensen, var selv Sognefoged, men meldte hverken da eller ved de flere senere Jndkaldelser Noget om denne Fordring, som han først i de sildigere Tider er fremkommen med 1825 skulde Kjærup Gods, efter en Panthavers Reqvisition, bortsælges ved offentlig Auction. Da jeg dengang var en formuende Mand, og flere af Godsets Bønder ligeledes vare formuende, besluttede vi at kjøbe Godset, hvortil vi havde saa meget mere Føie, som tvende høie Embedsmænd havde givet Løfte om, at, om vi dertil maatte trænge da at fournere med Laan og Caution. Godsets Bønder, committerede mig til at handle paa deres Vegne. Dette Ærinde røgtede jeg, og blev ved 4de Auction høistbydende, men blev synderligt nok nægtet Hammerslag, af hvilket Aarsager, er mig ubekjendt, uagtet jeg havde budet 76000 Rbd., og Jngen gjorde Overbud, og uagtet jeg paa Stedet kunde tilveiebringe 38000 Rbd. og tilbød, forinden Forløbet af 48 Timer at betale Resten. Man skrede endnu samme Dag, uden nogensomhelst offentlig Bekjendtgjørelse, til en ny eller 5te Auction, hvorved Godset man tænke sig - efter aldeles forandrede Conditioner, blev solgt for 32000 Rbd. Kjærup Gaard og Gods blev, efter foregaaende lovlig Omgang af 1ste Prioritets Panthaver, nuværende Kammerherre, Grev Scheel Plessen, stillet til offentlig Auction. Først ved 4de Auction maatte Panthaveren, som skulde overtage Eiendommen for det Scheel=Plessenske Fideicommis, af hvis Capital indestod i Eiendommen 59,200 Rbd. Sv., lade sig Eiendommen tilslaae for de 32,000 Rbd. Sv., hvortil Eiendommen ved Executionsforretningens Afholdelse var taxeret. At N. Mortensen ved Auctionen meldte sig og vilde byde 76,200 Rbd., som netop var Prioritetscapitalen, nemlig foruden den Plessenske Fideicommiscapital, 17,000 Rbd. Sv. til det extraordinaire Laanefond, har vel sin fuldkomne Rigtighed, men sandt er det tillige, at han aldeles ingen Sikkerhed kunde skaffe for Kjøbesummen. Havde hans kunnet dette, da vilde endogsaa et 20,000 Rbd. ringere Bud været tilstrækkeligt. Til Sandhedens fuldes Udstyr bemærke vi endnu, at det ikke alene var ved Auctionen, at Niels Mortensen gjorde Bud paa Kjærup af 76,200 Rbd., men at han, deels selv, deels ved Conferentsraad, Prof. Schlegel, fremførte lige Bud for det kgl. danske Cancelli, for det kgl. Rentekammer og for den kgl. Direction for Statsgjælden og den synkende Fond, hvilke Anbud dog ved 3 Collegieskrivelser bleve forkastede.